cyanic-selkie/wikianc huggingface dataset:
Բետանկուր Ռիվեր
Տնտեսություն
2010 թվականին ուներ 134 աշխատունակ (15-64 տարեկան) բնակիչ, որոնցից ակտիվ էին 95-ը, իսկ ոչ ակտիվները` 39։ Ակտիվության ցուցանիշը կազմում է 70,9 %։ 95 աշխատունակ մարդկանցից աշխատել է 83 անձ (43 տղամարդ և 40 կին)։ Գործազուրկ են եղել 12 անձ (5 տղամարդ և 7 կին)։ 39 անաշխատունակներից 9 եղել են աշակերտներ կամ ուսանողներ, 24-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Բևեռային շրջան
Բևեռային շրջան, մոլորակի մակերևույթի վրա երևակայական գիծ, զուգահեռական, որի լայնությունից վեր (հասարակածից հեռու) լինում է բևեռային ցերեկ և բևեռային գիշեր։ Բևեռային շրջան կարող է գոյություն ունենալ միայն այն մոլորակում, որն ունի պտտման առանցք։ Բևեռային շրջանների լայնությունը որոշվում է մոլորակի պտտման առանցքի թեքության անկյունով. բևեռի լայնությունից (90°) հաշվում են մոլորակի առանցքի թեքությունը աստիճաններով։
Բևեռային շրջան կա և՛ Հյուսիսային կիսագնդում, և՛ Հարավային կիսագնդում։ Բևեռային շրջանի լայնության վրա ձմեռային արևակայության օրը (տվյալ կիսագնդում), կեսօրին սկավառակի կենտրոնական կետը հպվում է հորիզոնի գծին։ Մոլորակի բևեռային շրջանից մինչև աշխարհագրական բևեռն ընկած է աշխարհագրական գոտին։
Երկրի վրա
Երկրի վրա բևեռային շրջանները տեղակայված են ± 66°33′44″ լայնության վրա։ Հյուսիսային բևեռային շրջանից մինչև Հյուսիսային բևեռն ընկած հատվածն անվանում են «Անդրբևեռաշրջան»։
Շնորհիվ աստղագիտական ռեֆրակցիայի և այն հանգամանքի, որ Արեգակը մակերևույթից դիտարկվում է ոչ թե որպես կետավոր օբյեկտ, այլ սկավառակ, Երկրի վրա գոյություն ունի երկու գոտի 53 կմ լայնությամբ, որտեղ կա բևեռային ցերեկ, սակայն չկա բևեռային գիշեր։ Հյուսիսային գոտում է գտնվում Կանդալակշա քաղաքը։
Մեկ կիսագնդում կարելի է առանձնացնել բևեռային շրջանի լայնության երկու կետ։ 65,392 լայնության վրա բևեռային ցերեկը տևում է մեկ օր Հյուսիսային կիսագնդում հունիսի 22-ին, իսկ Հարավային կիսագնդում՝ դեկտեմբերի 22-ին, սակայն բևեռային գիշեր դեռ չի լինում. տարվա ամենակարճ օրը տևում է 3 ժամ 1 րոպե։ Եթե որևէ վայրում ցերեկվա նվազագույն տևողությունը տարվա ընթացքում չի գերազանցում 3 ժամը, ապա ակնհայտ է, որ այնտեղ բևեռային ցերեկ արդեն կա։ Կան քաղաքներ, որտեղ նկատվում է բևեռային ցերեկ, սակայն չկա բևեռային գիշեր։ Այդպիսիք են՝ Ռովանիեմի, Ուելեն, Տուրուխանսկ, Վարզուգա, Սալեխարդ, Լաբիտնանգի և այլն։
67,727 լայնության վրա, որտեղ բևեռային գիշերը տևում է մեկ օր Հյուսիսային կիսագնդում դեկտեմբերի 22-ին, իսկ Հարավային կիսագնդում՝ հունիսի 22-ին, բևեռային ցերեկն արդեն տևում է 42 օր, հունիսի 1-ից մինչև հուլիսի 13-ը կամ դեկտեմբերի 1-ից մինչև հունվարի 13-ը։ Եթե որևէ վայրում բևեռային ցերեկը տևում է տարվա մեջ 1-41 օր, ապա ակնհայտ է, որ այնտեղ բևեռային գիշեր դեռ չի լինում։
Այսպիսի անհամաչափությունը բացատրվում է երեք պատճառով.
Կարելի է առանձնացնել նաև ստվերային բևեռային շրջան, որը գտնվում է հասարակածից 66,34°-ի վրա։ Հյուսիսայինի դեպքում հունիսի 22-ի կեսգիշերին Արևը առաջացնում է ստվեր, այսինքն՝ ամբողջությամբ չի անցնում հորիզոնի հետևը։
Ներկայումս Երկրի առանցքի թեքությունը դանդաղորեն փոքրանում է, և բևեռային շրջաններն աստիճանաբար տեղաշարժվում են դեպի մոտակա բևեռը` ավելի հեռանալով հասարակածից։ Ձմեռային արևակայության օրը հյուսիսային բևեռային շրջանի լայնության վրա Արևը չի ծագում (հարավային լայնության վրա` մայր չի մտնում) որոշակի ժամանակ, իսկ ամառային արևակայության օրը՝ ընդհակառակը։ Բևեռին մոտ այդ երևույթներն ավելի տևական են, մասնավորապես՝ բևեռներում բևեռային ցերեկն ու գիշերը տևում են համապատասխանաբար 189 և 176 օր։
Տիեզերական տարածությունում Երկրի անհամաչափ շարժման արդյունքում բևեռային շրջաններն անընդհատ տեղաշարժվում են, նրանց աշխարհագրական դիրքը կայուն չէ։ Փաստացի դրանք տեղաշարժվում են օրվա ընթացքում գրեթե 4 սմ, իսկ տարվա ընթացքում՝ 14,4 մ։ Ժամանակակից տեխնոլոգիական միջոցների օգնությամբ ցանկացած պահի կարելի է որոշել բևեռային շրջանների դիրքը։
Տարածքներ, որտեղով անցնում են բևեռային շրջանները
(Զրոյական միջօրեականից դեպի արևելք ուղղությամբ)
Հյուսիսային
— Նուրլան ադմինիստրատիվ-տարածքային միավոր,
— Նորբոթեն,
— Լապլանդիա (նահանգ),
— Կարելիայի Հանրապետություն, Մուրմանսկի մարզ, Արխանգելսկի մարզ` Նենեցյան ինքնավար օկրուգ, Կոմի Հանրապետություն, Յամալ-Նենեցյան ինքնավար օկրուգ, Կրասնոյարսկի երկրամաս, Յակուտիա, Չուկոտկայի ինքնավար օկրուգ,
— Ալյասկա (նահանգ),
— Գրենլանդիա,
— Նորդուրլանդ Էյստրա։
Հարավային
— Էնդերբի երկիր, Վիլհելմ 2-րդի երկիր, Մերի թագուհու երկիր, Ուիլկսի երկիր, Ադելի երկիր, Գևորգ 5-րդի երկիր։
Մարսի վրա
Մարս մոլորակն իր առանցքի շուրջը պտտվում է գրեթե այնպես, ինչպես Երկիրը. պտտման առանցքն ուղեծրի մակերևույթի հանդեպ թեքված է 25,19°-ով, որը գրեթե հավասար է երկրի առանցքի թեքությանը (23,45°): Դա նշանակում է, որ գիշերվա և ցերեկվա, ինչպես նաև տարվա եղանակների հերթափոխը Մարսի վրա ընթանում է գրեթե այնպես, ինչպես Երկրի վրա։ Բևեռային շրջանի դիրքը ևս գրեթե համընկնում է` մոտ 64.81 լայնություն։ Բացի այդ, Արևից մեծ հեռավորություն ունենալու արդյունքում նրա տեսանելի անկյունային չափերը Մարսի վրա ավելի փոքր են, քան Երկրի վրա, և այն լայնությունը, որտեղ կարելի է տեսնել բևեռային ցերեկը և բևեռային գիշերը, ևս քիչ է տարբերվում։
Արտաքին հղումներ
Կատեգորիա:Աշխարհագրական տերմիններ
Պարահանդեսից հետո (պատմվածք)
«Պարահանդեսից հետո» (После бала), Լև Նիկոլաևիչ Տոլստոյի պատմվածքը, որը լույս է տեսել 1911 թվականին, նրա մահից հետո։ Պատմվածքի նախնական անվանումները եղել են՝ «Դուստրը և հայրը», «Իսկ դուք ասում եք»։
Ստեղծման պատմություն
Պատմվածքի հիմքում ընկած են իրադարձություններ, որոնք կատարվել են Լև Տոլստոյի եղբոր՝ Սերգեյի հետ։ Այդ ժամանակ Լև Նիկոլաևիչը, լինելով ուսանող, ապրում էր եղբայրների հետ՝ Կազանում։ Սերգեյ Նիկոլաևիչը սիրահարված էր Վարվառա Անդրեևնա Կորեյշին՝ հրամանատար Անդրեյ Պետրովիչ Կորեյշի աղջկան, և այցելում էր նրանց տուն։ Բայց տեսնելով փախուստի դիմած խեղճ զինվորականի ծեծը աղջկա հոր ղեկավարությամբ՝ սիրահարվածի զգացմունքները արագ սառում են, և նա հրաժարվում է ամուսնանալու մտքից։
Այդ պատմությունը ամուր նստել էր Տոլստոյի հիշողության մեջ, և շատ տարիներ անց նա նկարագրել է այն իր ստեղծագործության մեջ։ Մինչ պատմվածքը ստացավ իր վերջնական անվանումը, այն անվանվել էր «Դուստրը և հայրը», իսկ հետո՝ «Իսկ դուք ասում եք»։ Տոլստոյը գրել է պատմվածքը Շոլոմ-Ալեյխեմի պատրաստվող ստեղծագործությունների համար, ի պաշտպանություն այն հրեաների, որոնք տուժվել էին քիշնյևյան ջարդից։
Պատմվածքում հիշատակվող աղջիկների ինստիտուտը Կազանի Ռոդիոնովի ազնվաբարո աղջիկների ինստիտուտն է, որը այն ժամանակ տեղակայված էր քաղաքի ծայրամասում։ Վայրը, որտեղ քշում էին թաթարին փախուստի համար, այժմ Լև Տոլստոյի անվան փողոցն է։
Բովանդակություն
Պատմվածքում Տոլստոյը պատկերում է երկու հակադիր տեսարան։ Առաջինը՝ վառ և տոնական, նա նկարագրում է տեղի կոմսի մոտ կազմակերպված պարահանդեսը, որտեղ պատմվածքի հերոսը սիրահարված է Վարենկային և հիացած է նրա հրամանատար հորով («գեղեցիկ, վայելչակազմ, բարձրահասակ և թարմ ծերուկ»)։ Հոգ տանելով սիրելի աղջկա մասին, հայրը խնայում է իր կարիքների համար, նոր կոշիկի փոխարեն պատվիրում է երկարաճիտ կոշիկներ գումարտակի կոշկակարի մոտ («Որպեսզի դուրս հանի և հագցնի սիրելի աղջկան, նա չի գնում նորաոճ երկարաճիտ կոշիկներ, այլ կրում է տանը պատրաստվածը»,― մտածում էի ես, և այդ երկարաճիտ կոշիկների քառանկյունի գուլպաները հատկապես էին հուզում:»)։ Հոր և դստեր մազուրկան արժանանում է համընդհանուր ծափահարությունների, նրա հոգատար վերաբերմունքը աղջկա նկատմամբ հիասքանչ է։ Տոնական մթնոլորտը ուժգնացնում է այն փաստը, որ պարահանդեսը տեղի էր ունենում Բարեկենդանի վերջին օրը։ Բայց որպես այդ տոնականության և ճոխության կոնտրաստ պատմվածքի հերոսը՝ Իվան Վասիլևիչը, առնչվում է իրողության հետ, որը տեղի էր ունենում առավոտյան. իր դաժանությամբ նողկալի արյունոտ դատաստան, որը իրագործվում էր Վարենկայի հոր կողմից փախուստի դիմած թաթար զինվորականի նկատմամբ։ Ավելին, հրամանատարը «կարմիր երեսով և սպիտակ բեղերով ու այտամորուքով» հարվածում է «կարճահասակ, թուլակազմ զինվորին», համարելով, որ այնքան էլ ուժեղ չեն փայտով հարվածել թաթարի մեջքին, որը արդեն իրենից ներկայացնում էր ինչ ոչ «բազմագույն, թաց, կարմիր, ոչ բնական» երևույթ։ Մեղմ սիրող հոր և բարեհոգի հրամանատարի վերամարմնացումը դաժան և անխիղճ տանջողի այնքան ապշեցրեց Իվան Վասիլևիչին, որ նրա զգացմունքները դեպի Վարենկան արագ սառեցին, «սերը այդ օրվանից չքացավ»։ Կորած սիրո կերպարի միջոցով գրողը պատմում է ձևական հավատի բաժանման մասին, որը նա ինքն էր վերապրել։ Պատմվածքին մասշտաբ է տալիս այն, որ դատաստանը իրականանում է Արտաքսման կիրակիին, որը քրիստոնեական ներողամտությունը դարձնում է անիմաստ ձևականություն։ Գրողը հանրության անգթասրտությունը և ոչ քրիստոնեական բնույթը ցույց է տալիս նրանով, որ այդպիսի դաժանությամբ պատժվում է ոչ սովորական զինվոր այլ մուսուլման։ Այդպիսով քրիստոնեկան բարեխոսությունը փոխանցվում է այլ հավատով մարդկանց բռնության ձևով, այլ ոչ՝ Քրիստոսի սիրով ։
Ռաշտատ
Ռաշտատ (Rastatt), քաղաք Գերմանիայի Բադեն-Վյուրթեմբերգ երկրամասում, որի շրջաններից մեկի վարչական կենտրոնն է։ Ընկած է Բադեն-Բադենից 10 կիլոմետր դեպի հյուսիս, Կարլսռուեից 22 կիլոմետր դեպի հարավ։ Ռաշտատից մի քանի կիլոմետր դեպի արևմուտք հոսում է Հռենոս գետը, և անցնում է Գերմանիայի ու Ֆրանսիայի միջև պետական սահմանը։ Ռաշտատի բնակչության թվաքանակը մոտավորապես 50 հազար է։
Ժողովրդագրություն
Թվերն արտացոլում են քաղաքի ցուցանիշներն ըստ ժամանակի և կամ մարդահամարի տվյալներ են (1), կամ պաշտոնական ցուցանիշներ։
Պատմություն
Պատմական փաստաթղթերում առաջին անգամ հիշատակվել է 1084 թվականին։
1714 թվականին այստեղ կնքվել է Ռաշտատի հաշտության պայմանագիրը։
1797—1799 թվականներին անց է կացվել Ռաշտատի վեհաժողովը (կոնգրեսը)։
Ռաշտատում է ծնվել և կյանքի վաղ շրջանն անցկացրել գերմանացի գրող Բոդո Ուզեն (1904—1963):
Տեսարժան վայրեր
Քաղաքի գլխավոր տեսարժան վայրը Բադենի մարկգրաֆների՝ բարոկկո ոճով կառուցած պալատն է։ Ուշագրավ են նաև՝
Տնտեսություն
1992 թվականին Ռաշտատում բացվել է «Դայմլեր-Բենց» (ներկայումս՝ Daimler) ընկերության գործարանը, որը թողարկում է A և B դասի «Մերսեդես-Բենց» ավտոմեքենաներ։ Գործարանում աշխատում է հինգ հազարից ավելի մարդ։ Տարեկան թողարկվում է շուրջ 250 հազար ավտոմեքենա։ Արդեն իսկ արտադրվել է ավելի քան 2 միլիոն մեքենա ։
Քույր քաղաքներ
Ռաշտատի քույր քաղաքներն են ՝
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր Կատեգորիա:Բադեն-Վյուրթեմբերգի բնակավայրեր
Թալիշ (գետ)
Ծանոթագրություններ
Կատեգորիա:Արագածոտնի մարզի գետեր Կատեգորիա:Շամիրամի սելավ գետի վտակներ
Բրիտանահայ մամուլ
Մեծ Բրիտանիայում ցայսօր տպագրվել են շուրջ 20 անուն հայկական պարբերականներ։ Առաջինը քաղաքական, գրական, գիտական, կրոնական, առևտրական «Երկրագունդ» (1863-1864 թթ.) լրագիրն է։ Տեղի անդրանիկ հրատներից են Հայկական հայրենասիրաց ընկերության «Հայաստան» (1888-1892 թթ.) հանդեսը (հայերեն, ֆրանսերեն), քաղաքական, գրական «Լարմենի» (1889-1898, 1898-1906 թվականներին՝ Փարիզում, խմբ.՝ Մինաս Չերազ), հնչակյանների կենտրոնական պաշտոնաթերթ «Հնչակ» (1894-1904 թթ., 1887 թվականից՝ Ժնև, Աթենք, Փարիզ), երգիծ-քաղաքական «Ապտակ» (1895-1897 թթ., 1894 թվականին՝ Աթենք), Վերակազմյալ հնչակյան կուսակցության «Մարտ» (1897-1901 թթ.), ազգային, գրական «Վաղվան ձայնը» (1898) ամսաթերթերը, «Պատանի» (1902-1907 թթ.) պատկերազարդ հանդեսը (բոլորն էլ՝ Լոնդոն) և այլն։
Մեծ Բրիտանիայի հայկական մամուլը որոշ զարթոնք է ապրել 1960-ական թվականներին. լույս են տեսել հասարակական, գրական «Արեգակ» (1964-1968 թթ., Լոնդոն) ամսաթերթը, Լոնդոնի հայ երիտասարդ, միության «Սարտարապատ» (1971-1973 թթ., հայերեն, անգլերեն) ամսագիրը, «Արեգակի» շարունակությունը համարվող «Լոնդոն» (1974-1976 թթ.) ամսաթերթը, ազգային, հասարակական, մշակութային «երերունի» (1979-1994 թթ., Լոնդոն) երկշաբաթաթերթը և այլն։ Ներկայումս լույս է տեսնում հասարակական, քաղաքական «Նոր սերունղի ձայն» (1998 թ.-ից, Լոնդոն) ամսաթերթը։
Կատեգորիա:Բրիտանահայ մամուլ
Սյուրեյա օպերային թատրոն
Սյուրեյա օպերային թատրոն, նաև անվանում են  Սյուրեյա մշակութային կենտրոն (Süreyya Operası or Süreyya Kültür Merkezi), օպերային թատրոն, որը գտնվում է Ստամբուլի Կադըկոյ թաղամասում։
Պատմություն
Սուրեյ փաշան սկսել է մշակութային կենտրոնի շինարարությունը 1924 թվականին Կադըկոյում, որը գտնվում է Ստամբուլի ասիական հատվածում։ Նպատակը մշակութային և հասարակական միջոցառումների անցկացումն էր։ Եվրոպա կատարած այցելությունների ժամանակ փաշան հմայվել է եվրոպական օպերային ճարտարապետությամբ։ Շենքի արտաքին տեսքը մեծ ներազդեցություն է ունեցել թուրքական ճարտարապետական մշակույթի վրա։ Կառույցի ճեմասրահը հիշեցնում է Փարիզ Ելիսեյան պալատի ճեմասրահը։ Ներքին կահավորանքը արված է հիմնականում գերմանական ոճով։ Սուրեյ Իլմենյայի հրամանով կառույցի ճարտարապետ է նշանակվել Գեղամ Գավաֆյանը։ Կառուցումը ավարտվել է 1927 թվականին ։«Süreyya Opereti» (Süreyya Operetta) անվամբ օպերային թատրոնը բացվել է 1927 թվականի մարտի 6-ին։ Այն առաջինն էր ասիական հատվածում և վեցերորդը ողջ Ստամբուլում ։
Քանի որ, կառուցվող օպերայի բեմը ամբողջովին չէր կառուցվել, սկզբնական շրջանում երաժշտական միջոցառումներ չեն իրականացվել։ Շաբաթը մի քանի անգամ այստեղ ցուցադրվել են միայն թատերական ներկայացումներ։ 1930 թվականին կառույցում տեղադրվել է էկրան և կառույցը վերանվանել «Süreyya Sineması»։ Կինոթատրոնի առաջին տնօրենը եղել է հայտնի թուրք գրող Նազըմ Հիքմեթի հայրը՝ Հիքմեթ Նազըմ բեյը։
Կառույցի երկրորդ հարկում գտնվող պարահանդեսի սրահում գործել է բանկետի սրահ։ 1959 թվականին կառույցում ավելի քան հինգ տարի գործել է «Քադըքոյ ռիսեփշըն» թատերական խմբակը։ Այնուհետև կառույցում գործել է հագուստի կարման արտադրամաս ։
1950 թվականին Սուրեյ Իլմենյան իր ողջ կարողությունը կտակել էր՝ ստեղծելու «Darüşşafaka Cemiyeti» հիմնադրամը և մահացել է 1955 թվականին։ Նրա կինը Ադալեթ Իլմենը մահացել է 1966 թվականին ։
Բրիգամ Յանգի համալսարան
Պատմություն
Համալսարանը Ամերիկայի Միացյալ Նահանգների ամենամեծ մասնավոր կրոնական համալսարաններից է ։ 2019 թվականին համալսարանում սովորել է ավելի քան 33,000 ուսանող։ Համալսարանի հիմնական տարածքը 2,43 կմ² է Ուոսաչ լեռների ստորոտին։ Այս տարածքում կա 333 շենք ։ Համալսարանի տարածքում կան բազմաթիվ խնամված ծաղկե մահճակալներ, սիզամարգեր և ծառեր ։
Սյուրեյա օպերային թատրոն
Պատմություն
Սյուրեյա կինոթատրոնի հանդիսասրահւ վերանորոգվել է 1996 թվականին, իսկ նրա տեխնիկական սարքավորումները արդիականացվել են 2003 թվականին։ Կառույցի ներքին տեսքը վերանորոգման ժամանակ հիմնականում պահպանվել է ։
Բրիգամ Յանգի համալսարան
Համալսարանը որպես ուսումնական կենտրոն
Բրիգամա Յանգա համալսարանի ուսանողների 98%-ը Հիսուս Քրիստոսի Վերջին Օրերի Սրբերի Եկեղեցու անդամներ են։ Համալսարանում սովորում են հիմնականում Միացյալ Նահանգների ուսանողներ (մասնավորապես, համալսարանում սովորում են բոլոր 50 նահանգների ուսանողները), բայց միևնույն ժամանակ բավականին շատ ուսանողներ կան այլ երկրներից ։ Համալսարանին են պատկանում նաև Երուսաղեմում գտնվող Օրսոն Հայդի հուշահամալիրը, մասնաճյուղեր Ռեքսբուրգում (Բրիգամա Յանգա համալսարան՝ Այդահո) և Լայեում (Բրիգամա Յանգա համալսարան՝ Հավայան կղզիներ) և ավելի քան 200 հեռավար ուսուցման կենտրոններ ամբողջ աշխարհում։ 1982-1985 թվականներին համալսարանում դասավանդում էր հայտնի գրող և բանաստեղծ Ռիչարդ-Մերլին Էտվոթերը։ Ջեյմս Քրիստենսենը, հայտնի ամերիկացի նկարազարդողը, նույնպես երկար տարիներ դասավանդել է համալսարանում։ Նա մահացել է 2017 թվականի հունվարին ։
Սյուրեյա օպերային թատրոն
Վերանորոգում
2006 թվականին Սելամի Օզթյուրքը, ով աշխատում է Կադըկոյի համայնքապետարանում, սկսել է կառույցի վերանախագծումը ։ Վերանորոգումը ներառում էր առաստաղի և պատերի ֆրեսկոները և արտաքին տեսքի քանդակները։ Վերակառուցումը տևել է երկու տարի, իսկ վերանորոգման ծախսը եղել է մոտ 14 մլն թուրքական լիրա (մոտ 9 միլիոն դոլլար)։
Բրիգամ Յանգի համալսարան
Արտաքին հղումներ
Կատեգորիա:ԱՄՆ-ի համալսարաններ Կատեգորիա:1875 հիմնադրված կրթական հաստատություններ Կատեգորիա:1875 հիմնադրումներ Կատեգորիա:ԱՄՆ-ի բարձրագույն ուսումնական հաստատություններ
Սյուրեյա օպերային թատրոն
Վերանորոգում
Սյուրեյա օպերային թատրոնը բացվել է 2007 թվականի դեկտեմբերի 14-ին, որի բացմանը հնչել է Ահմեդ Ադնան Սայգունի «Օպուս 26» օպերան։ Սուրեյ Իլմենյայի երազանքը իրականացավ 80 տարի անց։
Արտաքին հղումներ
Կատեգորիա:Ստամբուլի մշակույթ Կատեգորիա:Թուրքիայի մշակույթ Կատեգորիա:Ստամբուլի շենքեր և կառույցներ
Զիարեթ (լեռ, Պոնտոս)
Զիարեթ, լեռ Հայկական լեռնաշխարհում, Պոնտական լեռնահամակարգում, Բաբերդ քաղաքից մոտ 32 կմ հյուսիս-արևմուտք ։
Ծանոթագրություններ
Կատեգորիա:Բայբուրթի մարզի լեռներ
Լիդիա Արեֆևա
Լիդիա ՕԼեգովնա Արեֆևա (Лидия Олеговна Арефьева, ), ռուսական կինոյի և թատրոնի դերասանուհի։
Կենսագրություն
Լիդիա Արեֆևան ծնվել է 1979 թվականի օգոստոսի 13-ին Խարկովում։ 1996 թվականին ավարտել է բալետ-խորեոգրաֆիայի դպրոց, ապա սովորել է մոդելային դպրոցի դասընթացներում ։
1998 թվականի մարտին զբաղեցրել է երկրորդ տեղը «Միսս Ուկրաինա 1998» մրցույթում, որ անցկացվել է Դոնեցկի օպերայի և բալետի թատրոնում ։
2003 թվականին ավարտել է Մոսկվայի գեղարվեստական ակադեմիական թատրոնի դպրոց-ստուդիան (Սերգեյ Զեմցովի և Իգոր Զոլոտովիցկու արվեստանոց)։ 2005 թվականին ավարտել է «Օստանկինո» հեռուստատեսության դպրոցի հեռուստառադիոհեռարձակման ֆակուլտետը։ 2013 թվականին ավարտել է Մոսկվայի աստղագիտության ակադեմիան Միխայիլ Լևինի ղեկավարությամբ։
Որպես ֆոտոմոդել լուսանկարվել է «Maxim», «XXL» ամսագրերի համար, մասնակցել է «Gillette», «Bon Aqua», «Coffee Ambassador», «Faberlic», «Samsung» ապրանքանիշերի ֆոտոգովազդներին, նկարահանվել է«Oriflame», «M&M’s», «Тинькофф», «Ehrmann» և այլ ապրանքանիշերի գովազդներում։
Վարել է հաղորդումներ կամ եղել է համահաղորդավար, այդ թվում՝ «КИЧ» (РЕН ТВ, 2004-2005), «Москва: Инструкция по применению» (ТНТ, 2005-2006), «Բարի լույս» (Առաջին ալիք, 2006-2007)։
Նկարահանվել է Յուրի Տիտովի «Понарошку» երգի տեսահոլովակում և «Ինտերնները» սերիալում։
Ծանոթագրություններ
Կատեգորիա:Ռուս դերասանուհիներ Կատեգորիա:Ուկրաինացի դերասանուհիներ Կատեգորիա:Ուկրաինացի մոդելներ Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:Ռուս հաղորդավարուհիներ Կատեգորիա:Թատրոնի դերասանուհիներ Կատեգորիա:Ռուս կինոդերասանուհիներ Կատեգորիա:Ռուս մոդելներ
Վլադիմիր Դրոզդ
Վլադիմիր Դրոզդ (Дрозд Володимир Григорович, ), խորհրդային և ուկրաինացի գրող։ Ուկրաինայի գրողների ազգային միության անդամ 1962 թվականից։ «Կիև» ամսագրի գլխավոր խմբագիր (1983-1985)։
Կենսագրություն
Վլադիմիր Դրոզդը ծնվել է 1939 թվականին Չեռնիգովի շրջանի Պետրուշին գյուղում հողագործի ընտանիքում։ Միջնակարգ դպրոցն ավարտելուց հետո աշխատել է շրջանային թերթում։ 1968 թվականին ավարտել է Կիևի համալսարանի ժուռնալիստիկայի ֆակուլտետը։
1963-1966 թվականներին ծառայել է խորհրդային բանակում։ 1983-1985 թվականներին եղել է «Կիև» (Київ) ամսագրի գլխավոր խմբագիրը։ Գլխավորել է «Литературная сокровищница», Ուկրաինայի գրողների միության Կիևի մասնաճյուղը, եղել է Ուկրաինայի գրողների ազգային միության նախագահի տեղակալը։
Ամուսնացած է եղել բանաստեղծուհի Իրինա Ժիլենկոյի հետ։
Մահացել է 2003 թվականի հոկտեմբերի 23-ին Կիևում։ Թաղված է Բայկովե գերեզմանատանը ։
Ստեղծագործություններ
Առանձին հրատարակությամբ լույս են տեսել վեպերի, պատմվածքների ու վիպակների ժողովածուներ։ «Սիրում եմ կապույտ աստղերը» (1962), «Բողբոջ» (1966), «Շեպտալոյի սպիտակ ձին» (1969), «Կյանքի ռիթմը» (1974)։
Վեպեր Կենսագրական վեպեր Պատմվածքներ Պատմվածքների ժողովածու Նովելներ
Արտաքին հղումներ
Կատեգորիա:Ուկրաինացի գրողներ Կատեգորիա:Խորհրդային գրողներ Կատեգորիա:Խորհրդային լրագրողներ Կատեգորիա:Ուկրաինացի արձակագիրներ
Իվան Բալյու
Իվան Բալյու Կամպենի (Iván Balliu Campeny, ), իսպանացի ֆուտբոլիստ, «Մեց» ֆուտբոլային ակումբի պաշտպան։
Ակումբային կարիերա
Իվանը 2005 թվականից մինչև 2011 թվականը մարզվել է «Բարսելոնայի» ակադեմիայում։ 2010/11 մրցաշրջանում դեբյուտել է ակումբի երկրորդ թիմ՝ մասնակցելով 2 հանդիպումների։ Այդ ժամանակ նա պատանեկան թիմի ավագն էր։ Իվանը «Բարսելոնա Բ»-ում անցկացրել է 53 հանդիպում։ 2013 թվականի մայիսի 30-ին խզել է պայմանագիրը ակումբի հետ ։
«Բարսելոնայից» հեռանալուց ամիսներ անց Իվանը միանում է պորտուգալական «Արոկային»՝ ստորագրելով երկամյա պայմանագիր ։ Սեպտեմբերի 1-ին «Ռիու Ավի» ակումբի դեմ խաղում կայացել է Իվանի դեբյուտը պորտուգալական լիգայում ։
2015 թվականի հուլիսին Բալյուն որպես ազատ գործակալ պայմանագիր է կնքում ֆրանսիական «Մեց» ակումբի հետ՝ հանդես գալով երկրորդ լիգայում ։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ալբանացի ֆուտբոլիստներ Կատեգորիա:Բարսելոնա B-ի ֆուտբոլիստներ Կատեգորիա:Ալմերիայի ֆուտբոլիստներ Կատեգորիա:Ժիրոնայի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Մեցի ֆուտբոլիստներ Կատեգորիա:Ալբանիայի հավաքականի ֆուտբոլիստներ
Flagship Studios
Flagship Studios, ամերիկյան ընկերություն, որը զբաղվում է համակարգչային խաղերի մշակմամբ։ Հիմնադրվել է Բիլլ Ռոուպերի կողմից, Մակս Շեֆերի, Էրիկ Շեֆերի և Դեյվիդ Բրեվիկի կողմից, ովքեր մինչ դա աշխատել են Blizzard North ընկերությունում ։ Միասին սկսել են աշխատել 1993 թվականից, երբ հիմնադրել են Condor Studios-ը, ավելի ուշ այն գնվել է Blizzard Entertainment ընկերության կողմից և անվնավել է Blizzard North։ Flagship Studios-ը հիմնադրվել է Blizzard North-ի աշխատակիցների մի մասին հեռացումից հետո, որը տեղի ունեցավ Blizzard Entertainment-ի և Vivendi-ի ընկերության միջև առաջացած անհամաձայնություից ։ Flagship Studios-ը հիմնականում մշակում էր խաղեր նախատեսված անհատական համակարգիչների համար։
Միջազգային շուկա մուտք գործելու համար ընկերությունը կնքեց պայմանագրեր Namco Hometek և HanbitSoft ընկերությունների հետ ։
Flagship Studios-ը սնանկ ճանաչվեց 2008 թվականի օգոստոսին ։
Hellgate: London
Խաղի մասին առաջին անգամ խոսվել է 2005 թվականի մարտին PC Gamer խաղային ամսագրում։ Խաղը թողարկվել է 2007 թվականի հոկտեմբերի 31-ին։ Ցուցադրվել է որպես RPG-ի, որը շատ նման էր Diablo խաղին, սակայն ի տարբերություն վերջինի, այն եռաչափ էր և խաղում առկա էր առաջին դեմքից տեղակարման համակարգը։ Խաղի դեպքերը զարգանում են ապոկալիպիսիսյան Լոնդոնում, որը ներկայացնում է հրեշների և մարդկանց պայքարը։ Մշակողները նշեցին, որը խաղը տարբերվելու է սովորական կրակոցիներից, և որ լինելու են ավելի շատ RPG էլեմենտներ, ինչպիսիք են տարատեսակ հանելուկները և խաղի ընթացքը մեծ հաշվով կախված է լինելու խաղացողի կարգավիճակից, ոչ թե հմտություններից կամ ռեֆլեքսներից։ Խաղի հաջորդ առանձնահատկությունը կայանում է փուլերի բարդության ավտոմատ գեներացման գործընթացում, որը հիմնականում չի հանդիպում մեծ մասշտաբի խաղերում։ Չնայած այն բանին, որ խաղից կար մեծ սպասումներ, քանի որ այն մշակվել է Blizzard Entertainment նախկին աշխատակիցների կողմից, սակայն խաղը ստացավ մի շարք հակասական ակնարկներ և դժգոհություններ խաղացողների կողմից ։
Mythos
Mythos խաղը մշակվել է Flagship Studios-ի մասնաճյուղի կողմից, որը կրել է Flagship Seattle անվանումը։ Խաղը մշակվել է MMORPG ժանրով, որը նման էր Diablo խաղին և այն նախատեսված էր ցանցային տեխնոլոգիաների ստուգման համար։ Պլանավորվել էր, որ խաղը կլինի անվճար ներբեռնման համար, սկայան խաղի ֆինանսավորման մոդելը այդպես էլ մնում էր անկայուն ։ Ավելի ուշ խաղի մտավոր սեփականությունը փոխանցվել է Hanbitsoft-ին, որպես գրավ վարկի համար։ Խաղի գլխավոր դիզայներ Թրեվիս Բալդրի և Մաքս Շեֆերի գլխավորությամբ, հիմնադրվեց նոր ընկերություն՝ Runic Games, որտեղ աշխատում էին Flagship Seattle-ի 14 նախկին աշխատակից ։  Runic Games-ը ավելի ուշ մշակեց նոր խաղ Torchlight անունով, որը նույնպես նման էր Diablo խաղին ։
Արտաքին հղումներ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ստուդիաներ
Միրանդ (շրջան)
Միրանդի շրջան (ֆր․՝ Arrondissement de Mirande), վարչական շրջան Ֆրանսիայի հարավում՝ Օքսիտանիա երկրամասի Միջին Պիրենեյան մարզի Ժեր դեպարտամենտում։ Ունի 165 համայնք։ Զբաղեցնում է 1871,2 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 42․285 ։ Շրջանի սուպրեֆեկտուրան (վարչական կենտրոնը) Միրանդ քաղաքն է, որը նաև շրջանի խոշորագույն բնակավայրն է։
Պատմություն
Միրանդի շրջանը կազմավորվել է 1800 թվականին ։ 2017 թվականի հունվարին նրա համայնքներից հինգը փոխանակվել են Օշի շրջանի 21 համայնքների հետ ։
2015 թվականին Ֆրանսիայում տեղի ունեցած կանտոնների վերակազմավորման արդյունքում Միրանդի շրջանում ձևավորվել են հետևյալ կանտոնները ․
Տես նաև
Ֆրանսիայի շրջանների ցանկ
Արտաքին հղումներ
Կատեգորիա:Ֆրանսիայի շրջաններ Կատեգորիա:Ֆրանսիայի վարչական բաժանում
Տիգրան Դավթյան (ֆուտբոլիստ)
Տիգրան Լյուդվիգի Դավթյան, հայ ֆուտբոլիստ, որը հանդես է գալիս «Շիրակ» ֆուտբոլային ակումբում որպես կիսապաշտպան։ 2011 թվականից թիմի ավագն է։
Ձեռքբերումներ
2015 թ. ապրիլի 19-ին անց է կացրել 500-րդ հանդիպումը պաշտոնական մրցումներում, որից 406-ը՝ ՀՀ առաջնությունում, 62-ը՝ Գավաթի խաղարկությունում, 3-ը՝ Սուպերգավաթի խաղարկությունում, 27-ը՝ եվրագավաթներում, 1-ը՝ Ազգային հավաքականի, 1-ը՝ երիտասարդական հավաքականի կազմում։
Cup of China 2008
«Cup of China 2008» առաջնություն, 2008-2009 թվականներին կայացած գեղասահքի երրորդ գրան պրի։ Տեղի է ունեցել Չինաստանի մայրաքաղաք Պեկինում, 2008 թվականի նոյեմբերի 6-ին։ Կազմակերպիչները եղել են Չինաստանի գեղասահքի ասոցիացիայի անդամները։
Առաջնությանը մասնակցել են և՛ տղամարդիկ, և՛ կանայք։
Պարտադիր պար՝ Վիեննայի վալսը։
Արտաքին հղումներ
Կատեգորիա:Cup of China ըստ տարվա
Ալեքսեյ Միխայլիչենկո
Ալեքսեյ Ալեքսանդրովիչ Միխայլիչենկո (Олексій Олександрович Михайличенко, խորհրդային և ուկրաինացի ֆուտբոլիստ, կիսապաշտպան, ԽՍՀՄ սպորտի վաստակավոր վարպետ, Ուկրաինայի վաստակավոր մարզիչ, Ուկրաինայի ֆուտբոլի ազգային հավաքականի մարզիչ (2008—2009)։
1988 թվականի ամառային օլիմպիական խաղերի ժամանակ ԽՍՀՄ-ի կազմում դարձել է չեմպիոն, ԽՍՀՄ-ի կազմում դարձել է նաև 1988 թվականի Եվրոպայի առաջնության արծաթե մեդալակիր։ Միակ ֆուտբոլիստն է, որը ԽՍՀՄ-ի հավաքականի կազմում  մասնակցել է այդ երկու մրցաշարերին։
Կենսագրություն
Եղել է Կիևի «Դինամոյի» սան, առաջին մարզիչը եղել է Եվգենի Կոտելնիկովը ։ 1990 Ֆուտբոլի աշխարհի առաջնությանը չի մասնակցել՝ Իսրայելելի հավաքականի հետ խաղում ստացած վնասվածքի պատճառով ։
Անընդմեջ դարձել է երեք երկրի չեմպիոն (1990, ԽՍՀՄ-«Դինամո», 1990/91 Իտալիա-«Սամպդորիա», 1991/92, Շոտլանդիա-«Գլազգո Ռեյնջերս»)։
Եղել է Ուկրաինայի երիտասարդական հավաքականի մարզիչը, որը 2006 թվականին դարձել է Եվրոպայի երիտասարդական  առաջնության արծաթե մեդալակիր՝ եզրափակչում զիջելով Հոլանդիայի հավաքականին ։
Որպես ֆուտբոլիստ
Կիևի «Դինամո»
«Սամպդորիա»
«Գլազգո Ռեյնջերս»
ԽՍՀՄ հավաքական,
Անհատական
Որպես մարզիչ
Կիևի «Դինամո»
Արտաքին հղումներ
Կատեգորիա:Ուկրաինացի ֆուտբոլիստներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Ուկրաինայի հավաքականի ֆուտբոլիստներ Կատեգորիա:ԽՍՀՄ հավաքականի ֆուտբոլիստներ Կատեգորիա:ԽՍՀՄ սպորտի վաստակավոր վարպետներ Կատեգորիա:Ռեյնջերս ՖԱ-ի ֆուտբոլիստներ Կատեգորիա:Խորհրդային ֆուտբոլիստներ Կատեգորիա:Խորհրդային ֆուտբոլային մարզիչներ Կատեգորիա:Ուկրաինացի ֆուտբոլային մարզիչներ Կատեգորիա:Սամպդորիայի ֆուտբոլիստներ Կատեգորիա:Օլիմպիական մարզիկներ Կատեգորիա:Դինամո Կիևի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի պաշտպաններ Կատեգորիա:Իտալիայի լեգեոներ ֆուտբոլիստներ Կատեգորիա:ԽՍՀՄ օլիմպիական չեմպիոններ
Թերխլի
Ծանոթագրություններ
Կատեգորիա:Էրզրումի մարզի լեռներ
Քսենոն
Քսենոն ՝ քիմիական տարր է, որի նշանն է Xe տարրերի պարբերական համակարգի 3-րդ պարբերության, 8-րդ խմբի տարր, կարգահամարը՝ 54, ատոմական զանգվածը՝ 131,30։ Պատկանում է իներտ գազերի շարքին։ Անգույն, անհոտ, անհամ գազ է։
Անվան ծագում
Ծագել է ξένος - օտար բառից։ Բացահայտվել է 1898 թվականին անգլիացի գիտնականներ Ու․ Ռամզայի և Մ․ Տրավերսի կողմից։ Քսենոնը հայտնաբերել են ինչպես կրիպտոնի խառնուրդ, այստեղից էլ անվանումը։ Քսենոնը հազվագյուտ տարր է։ Նորմալ պայմաններում 1000 մ3 օդում պարունակվում է մոտ 87 սմ3 քսենոն։
Արևային համակարգում
Քսենոնը համեմատաբար քիչ է հանդիպվում մթնոլորտում, երկրի վրա, աստերոիդների և գիսաստղերի կազմում։
Քսենոնը գտնվում է Երկրի մթնոլորտում շատ քիչ քանակությամբ՝ 0,087±0,001 միլիոն մաս (μL/L), ինչպես նաև հանդիպվում է որոշ հանքային աղբյուրներից արտանետված գազերում։ Քսենոնի որոշ ռադիոակտիվ իզոտոպներ, օրինակ՝ 133Xe և 135Xe, ստացվում են միջուկային նեյտրոնային ճառագայթմամբ։
Ստացում
Որակական քսենոնը հայտնաբերվել է արտանետումների սպեկտրասկոպիայի եղանակով (բնութագրական գծեր՝ 467,13 նմ և 462,43 նմ)։ Մեծ քանակությամբ որոշում են զանգվածային-սպեկտրաչափական, քրոմատագրմամբ և կլանման մեթոդներով։
Ֆիզիկական հատկություններ
Անգույն գազ է, եռման ջերմաստիճանը՝ -108,1 °C, հալմանը՝ -111,8 °C, խտությունը՝ 5,851 կգ/մ3։ Ջրում ամենից շատ լուծվող իներտ գազն է։
Քիմիական հատկություններ
Ատոմի արտաքին էլեկտրոնային թաղանթների կառուցվածքն է 4s24p64d10 5s25р6։ К, L և М թաղանթները լրացված են։
Քսենոնի մոլեկուլը միատոմանի է։ Կայուն իներտ գազերից քիմիապես ամենաակտիվն է, որի միացություններն էլ ստացվեցին առաջինը։ 1961 թվականին կանադացի քիմիկոս Ն․ Բերտլետը ստացավ XePtF6 միացությունը։
Ստացվել են քսենոնի բազմաթիվ միացությունները, որոնցում այն ունի I, II, IV, VI և VIII արժեքականություններ։ Առանձնապես լավ են ուսումնասիրված քսենոնի ֆտորիդները։
XeF4-ի ջրային լուծույթը զգուշորեն թորելիս ստացվում է քսենոնի չցնդող, բայց անկայուն և պայթուցիկ օքսիդը՝ ХеО6։ XeFe-ի և Ba(OH)2-ի լուծույթի փոխազդեցությամբ ստացվում է բարիումի քսենոնատը՝ Ва3ХеO6։ Հայտնի են նաև գերքսենոնատները (օրինակ, Nа4ХеО6•бН2О), որոնք փոխազդում են խիտ ծծմբական թթվի հետ՝ առաջացնելով քսենոնի բարձրագույն օքսիդը՝ ХеO4։
Իզոտոպներ
Մթնոլորտային քսենոնը բաղկացած է 124-136 զանգվածի թվերով 9 կայուն իզոտոպներից, որոնցից առավել տարածված են 129Xe (26,44 %), 131Xe (21,18 %) և 132Xe (26,89 %)։ Ստացվել են քսենոնի ռադիոակտիվ 15 իզոտոպներ․ ամենակայունը 127Xe (T1/2 = 34,4 օր)-ն է ։
Կարևոր նշանակություն ունի 135Xe (T1/2 = 9,1 ժամ, β-) իզոտոպը, որն աչքի է ընկնում ջերմային նեյտրոնների կլանման մեծ կտրվածքով (2,7-2,8•102 բարն) ։
Ստացում
Քսենոնը ստանում են հեղուկ օդից։
Արտաքին հղումներ
Կատեգորիա:Ոչ մետաղներ Կատեգորիա:Ազնիվ գազեր Կատեգորիա:Քսենոն
Անկե Էնգելկե
Կենսագրություն
1971 թվականին Անկեն ծնողների հետ տեղափոխվել է Գերմանիա, որտեղ էլ սկսել է իր աշխատանքային կարիերան։ 1979-1986 թվականներին վարել է մանկական հեռուստատեսային շոու Funkausstellung հեռուստաալիքով։ Աշխատել է նաև Pfiff ամսագրում։ 1996-2000 թվականներին մասնակցել է Wochenshow կատակերգական հեռուստատեսային շոուին։ 2003 թվականի դեկտեմբերին Անկեն հնչյունավորել է «Գտնել Նեմոյին» անիմացիոն մուլտֆիլմի Դորիին։
2011 թվականի մայիսին Անկեն Շտեֆան Ռաաբի և Ջուդիթ Ռեյքերսի հետ միասին վարել է Եվրատեսիլ 2011 երգի մրցույթը։ Նույն տարում նա նաև վարել է Եվրոպական ֆիմերի մրցանակաբաշխությունը։
Հղումներ
Կատեգորիա:Եվրատեսիլ 2011 երգի մրցույթ Կատեգորիա:Գերմանացի դերասանուհիներ Կատեգորիա:Գերմանացի լրագրողներ Կատեգորիա:Կատակերգուներ Կատեգորիա:Գերմանացի երգչուհիներ Կատեգորիա:Կինոգործիչներ այբբենական կարգով Կատեգորիա:Գերմանացի կինոդերասանուհիներ
Կոկտեյլային տեսակավորում
Կոկտեյլային տեսակավորումը հայտնի է որպես երկկողմանի պղպջակների տեսակավորում, կոկտեյլային շեյկեի տեսակավորում, շեյկեր տեսակավորում (որը կարող է նաև հանդիսանալ ընտրության տեսակավորման տարբերակ) ripple sort, shuffle sort, shuttle sort կամ happy hour sort, որոնք պղպջակային տեսակավորման դասին են պատկանում և երկուսն էլ հանդիսանում են կայուն և համեմատության տեսակավորման ալգորիթմներ։ Ալգորիթմը տարբերվում է պղպջակային տեսակավորումից նրանով որ երկու ուղղություններով, որոնցից յուրաքանչյուրը անցնում ցուցակը։ Այս տեսակավորման ալգորիթմը տեսականորեն ավելի դժվար է իրականացնել, քան պղպջակային տեսակավորումը և լուծում է պղպջակային տեսակավորման այսպես կոչված կրիաային խնդիրը։
Ալգորիթմ
Կոկտեյլային տեսակավորման ամենապարզ ձևը անցնում է ամբողջ ցուցակով ամեն անգամ։ procedure cocktailSort( A ։ list of sortable items ) defined as։ do swapped ։= false for each i in 0 to length( A ) - 2 do։ if A[ i ] > A[ i + 1 ] // ստուգենք թե արդյոք երկու էլեմենտներնէլ սխալ կարգով են թե ոչ swap( A[ i ], A[ i + 1 ] ) // երկու էլեմենտներն փոխվում են իրենց տեղերով swapped ։= true end if end for if swapped = false then // մենք կարող ենք ավարտել արտաքին loop-ը այստեղ եթե ոչ մի փոխանակում չկա break do-while loop end if swapped ։= false for each i in length( A ) - 2 to 0 do։ if A[ i ] > A[ i + 1 ] then swap( A[ i ], A[ i + 1 ] ) swapped ։= true end if end for while swapped // եթե ոչ մի էլեմենտներ փոխանակված չեն, ապա ցուցակը տեսակավորված է end procedure
Առաջին աջ տեղաշարժը կտեղափոխի ամենամեծ տարրը իր ճիշտ տեղը վերջում, և հաջորդ ձախ տեղաշարժը կտեղափոխի ամենափոքր տարրը իր ճիշտ տեղը սկզբում։ Երկրորդ կատարված տեղափոխությունը կտեղաշարժի երկրորդ ամենամեծ և երկրորդ ամենափոքր տարրերը իրենց ճիշտ տեղերում և այդպես շարունակ։ i -րդ տարրի տեղափոխումից հետո առաջին ու վերջին i -րդ տարրերը ցանկում կգտնվեն իրենց ճիշտ տեղերում, առանց ստուգման անհրաժեշտության։ Կրճատելով ցուցակի մի մասը, որը տեսակավորվում է ամեն անգամ գործողությունների թվաքանակը կարող է կիսով չափ կրճատվել։
procedure cocktailSort( A ։ list of sortable items ) defined as։ // `begin` և `end` նշում են առաջին և վերջին ինդեքսները, որոնք պետք է ստուգվեն begin ։= -1 end ։= length( A ) - 2 do swapped ։= false // աճում է `begin` քանի որ `begin`-ին նախորդող տարրը ճիշտ տղում է begin ։= begin + 1 for each i in begin to end do։ if A[ i ] > A[ i + 1 ] then swap( A[ i ], A[ i + 1 ] ) swapped ։= true end if end for if swapped = false then break do-while loop end if swapped ։= false // նվազում է `end` քանի որ `end`-ին նախորդող տարրը ճիշտ տեղում է end ։= end - 1 for each i in end to begin do։ if A[ i ] > A[ i + 1 ] then swap( A[ i ], A[ i + 1 ] ) swapped ։= true end if end for while swapped end procedure
Տարբերությունները պղպջակային տեսակավորումից
Կոկտեյլային տեսակավորումը մի փոքր շեղված է պղպջակային տեսակավորումից։ Այն տարբերվում է, որ փոխարեն պարբերաբար ցուցակում վերևից ներքև տեղափոխվելու, այն անցնում է այլ կերպ ներքևից դեպի վերև, և ապա, վերևից ներքև։ Այն կարող է իրականացվել մի փոքր ավելի լավ, քան ստանդարտ պղպջակային տեսակավորումը։ Պատճառը այն է, որ պղպջակաին տեսակավորման ժամանակ միայն ցանկը միայն մեկ ուղղությամբ է տեղափոխվում և հետևաբար, կարող է միայն տեղափոխվել այն տարրերը, որոնք մեկ քայլ հետ կտեղափոխվեն յուրաքանչյուր պարբերաշրջանի ժամանակ։
Օրինակ մի ցանկ, որը պարունակում է հետևյալ տարրերը (2, 3, 4, 5, 1), որը անհրաժեշտ է տեղափոխվի մեկ անգամ կոկտեյլային տեսակավորման միջոցով, տեսակավորված լինելու համար, բայց եթե օգտագործենք աճման պղպջակային տեսակավորումը ապա պետք է կատարվի չորս անցնում։ Մեկ կոկտեյլային տեսակավորման անցումը պետք է հաշվարկվի որպես երկու պղպջակային տեսակավորման անցնում։ Որպես կանոն, կոկտեյլային տեսակավորումը երկու անգամ ավելի դանդաղ է քան պղպջակային տեսակավորումը։ Այլ օպտիմալ լուծում կլինի, որ կարող է լինել, որ ալգորիթմը հիշի, թե որտեղ է կատարվել վերջին փաստացի փոխանակումը։ Հաջորդ ցիկլի ժամանակ այնտեղ չեն լինի փոխանակումներ. այս սահմանափակումից զատ և ալգորիթմը ունի ավելի կարճ անցնումներ։ Քանի որ կոկտեյլային տեսակավորման անցումները bidirectionally, հնարավոր փոխանակումների տիրույթը պետք է փորձարկվի, ինչը կնվազեցնի անցումները, դրանով իսկ նվազեցնելով ընդհանուր ժամանակ։
Բարդություն
Կոկտեյլ տեսակավորել է նաև հակիրճ քննարկվում գրքում արվեստը համակարգչային ծրագրավորման հետ մեկտեղ, նման refinements է պղպջակների sort. Եզրափակելով, Knuth պետությունների մասին պղպջակների տեսակավորման և դրա բարելավումներ (Knuth 1998, էջ 110)։
Ռուտա Վանագայտե
Ռուտա Վանագայտե (Rūta Vanagaitė, ), լիտվացի թատերաքննադատ, գրող, լրագրող, Վիլնյուս քաղաքի հասարակական գործիչ ։ Տիրապետում է լիտվերեն, ռուսերեն, անգլերեն, ֆիններեն, լեհերեն և ֆրանսերեն լեզուներին։
Կենսագրություն
Ռուտա Վանագայտեն ծնվել է 1955 թվականի հունվարի 25-ին, Շյաուլյայ քաղաքում։ 1961-1972 թվականներին սովորել է Վիլյնուսի համար 22 միջնակարգ դպրոցում։
1978 թվականին ավարտել է Ռուսաստանի թատերական արվեստի ինստիտուտը, որտեղ սովորել է թատերական արվեստ։ Մինչև ուսումն ավարտելն սկսել է հանդես գալ որպես թատրոնին նվիրված հոդվածների հեղինակ։ 1978 թվականին դարձել է „Kultūros barai“ ամսագրի թատրոնի, կինոյի և հեռուստատեսության բաժնի ղեկավարը. այնուհետև աշխատել է „Literatūra ir menas“ շաբաթաթերթում։
1985-1989 թվականներին ապրել է Հելսինկիում, որտեղ աշխատել է Հելսինկիի համալսարանի գրադարանում և սոցիալ-մշակութային թեմաներով հոդվածներ է գրել «Helsingin Sanomat» թերթի համար։
1989 թվականին վերադարձել է Լիտվա և դարձել Երիտասարդական ազգային թատրոնի գեղարվեստական ղեկավարը ։ 1991 թվականից Լիտվայում կազմակերպել է LIFE միջազգային թատերական փառատոնը։ 1999-2001 թվականներին եղել է վարչապետ Ռոլանդաս Պակսասի` մշակույթի և հաղորդակցության հարցերով խորհրդականը։ 2001 թվականին հիմնել է հանրային կապերի «Acta Publica» գործակալությունը։ 2006 թվականից ղեկավարում է «Vilko valia» գործակալությունը։
2015 թվականին Էֆրաիմ Զուրոֆի հետ շփվելուց հետո իմացել է Հոլոքոստի ընթացքում Լիտվայում ապրող հրեաների տանջանքների մասին և սկսել է աշխատել «Մերոնք։ Ճանապարհորդություն թշնամու հետ» գրքի վրա, որը լույս է տեսել մեկ տարի անց։ Գրքում նա ներկայացրել է հասարակ լիտվացիների` հրեաներին սպանելու և թալանելու գործում ունեցած մասնակցությունը։ Գրքի լույսընծայումից հետո Վանագայտեից երես են թեքել շատ հարազատներ և ընկերներ ։
2017 թվականի մարտին Նոբելյան մրցանակի դափնեկիր Սվետլանա Ալեքսիևիչի հրավերով Ռուտա Վանագահտեն այցելել է Բելառուս ` դասախոսություն կարդալու մարտի 2-ի հիշատակի օրը ։ 2018 թվականին Վանագայտեն ելույթ է ունեցել Իսրայելում. «Մերոնք։ Ճանապարհորդություն թշնամու հետ» գիրքը լույս է տեսել նաև եբրայերենով («מסע עם האויב») :
Ռուտա Վանագայտեն գերմանացի պատմաբան Քրիստոֆ Դիկմանի հետ աշխատում է Հոլոքոստի մասին պատմող «Ինչպե՞ս է դա պատահել» գրքի վրա, որը նախատեսվում է լույս ընծայել 2020 թվականին ։
Արտաքին հղումներ
Կատեգորիա:Լիտվացի կին գրողներ Կատեգորիա:Հոլոքոստի ուսումնասիրողներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:Լիտվացի լրագրողներ Կատեգորիա:Լիտվայի քաղաքական գործիչներ Կատեգորիա:Լիտվացի հասարակական գործիչներ
Իտալիան Երկրորդ համաշխարհային պատերազմում
Իտալիայի թագավորությունը Երկրորդ համաշխարհային պատերազմ է մտել 1940 թվականի հունիսի 10-ին Առանցքի երկրների կողմից` պատերազմ հայտարարելով Մեծ Բրիտանիային և Ֆրանսիային։ 1940 թվականի հոկտեմբերի 28-ին Իտալիան պատերազմ է հայտարարել Հունաստանին, 1941 թվականի ապրիլի 6-ին՝ Հարավսլավիային։ 1941 թվականի հունիսի 22-ին Իտալիան Առանցքի երկրների հետ միասին հարձակվել է Խորհրդային Միության վրա։ 1941 թվականի դեկտեմբերի 11-ին Իտալիան Երրորդ Ռայխի հետ միասին պատերազմ է հայտարարել ԱՄՆ-ին ։
Իտալական զորքերը Ֆրանսիայի հարավում, Հյուսիսային Աֆրիկայում, Հունաստանում և Հարավսլավիայում մասնակցել են ճակատամարտերի, ինչպես նաև 1941 թվականին միացել են ԽՍՀՄ-ի դեմ արևելյան ճակատին։ 1940-1943 թվականներին օկուպացիայի տակ են գտնվել Ֆրանսիայի, Հարավսլավիայի, Հունաստանի, ինչպես նաև 1939 թվականին նվաճված Ալբանիայի տարածքների հատվածները։
Էյնալթախտա
Ծանոթագրություններ
Կատեգորիա:Ադրբեջանի լեռնաշղթաներ
Իտալիան Երկրորդ համաշխարհային պատերազմում
1943 թվականին, ռազմական անհաջողությունների և թիկնունքում ճգնաժամի արդյունքում Իտալիան կորցրել է Աֆրիկայում իր գաղութները, ինչպես նաև իտալական Սիցիլիա տարածքը։ 1943 թվականի հուլիսի 25-ին Իտալիայի ֆաշիստական առաջնորդ Բենիտո Մուսոլինին ձերբակալվում է։ 1943 թվականի սեպտեմբերի 3-ին ընտրված իտալական նոր կառավարությունն ԱՄՆ-ի և Մեծ Բրիտանիայի հետ հրադադար է կնքել։ 1943 թվականի սեպտեմբերի 8-ին Իտալիայի կապիտուլյացիան ուժի մեջ է մտել։
1943 թվականի սեպտեմբերին Գերմանիան օկուպացրել է Հյուսիսային և Կենտրոնական Իտալիան։ 1943 թվականի սեպտեմբերի 12-ին Մուսոլինի գերմանական զորքերի կողմից ազատ է արձակվել։ 1943 թվականի սեպտեմբերի 23-ին Գերմանիայի կողմից օկուպացված իտալական տարածքներում հռչակվել է Իտալիայի սոցիալիստական հանրապետություն, որը շարունակել է պատերազը մինչև 1945 թվականի փլուզումը։
Իտալիայի թագավորական կառավարությունը 1943 թվականի հոկտմեբերի 13-ին Գերմանիային և Առանցքի երկրներին պատերազմ է հայտարարել։ Իտալական բանակը 1943-1945 թվականներին խորհրդային, ամերիկյան, բրիտանական, հարավսլավական և բուլղարական զորքերի հետ միասին Իտալիայի տարածքում և Բալկաններում՝ Հարավսլավիայում, Ալբանիայում և Հունաստանում հակահիտլերական կոալիցիայի կազմում պատերազմել է գերմանական զորքերի հետ։ Գերմանացիների կողմից օկուպացված Իտալիայի տարածքում տեղի է ունեցել Դիմադրության պարտիզանական շարժում։ 1945 թվականի ապրիլի 28-ին Մուսոլինին գնդակահարվել է։ 1945 թվականի ապրիլի 29-ին Իտալիայում գերմանական զորքերը կապիտուլացվել են ։
Պատերազմի նախադրյալներ
Իտալիայի թագավորությունը հռչակվել է 1861 թվականին Թուրինում։ 1870 թվականին այն իր շուրջ է միավորել բոլոր իտալական մասնատված պետությունները, որոնցից վերջինը դարձել է Պապական մարզը և նրա մայրաքաղաք Հռոմը։ Նորակազմ պետությունն իր նոր Հռոմ մայրաքաղաքով, ինչպես և այն ժամանակ յուրաքաղանչյուր եվրոպական շրջանային տերություն, գաղութների կարիք է ունեցել։ Այն ժամանակ առավել գայթակղիչ և յուրացվող գաղութային և Իտալիային ամենամոտ տարածաշրջանն էր Աֆրիկան։ 1869 թվականին Արևելյան Աֆրիկա են գալիս առաջին իտալական գաղութատերերը։ Այտեղ ամրանալուց հետո 1895 թվականին իտալացիները փորձել են նվաճել հարևան Եթովպիան, սակայն ստորացուցիչ պարտություն են կրել։ 1911 թվականին Իտալիան, ցանկանալով տարածքներ նվաճել Հյուսիսային Աֆրիկայում, պատերազմ է սկսել Օսմանյան կայսրության դեմ, որին ջախջախել է և նվաճել Լիբիան և Դոդեկանեսը։ Հանդիսանալով Եռյակ դաշինքի անդամ` Առաջին համաշխարհային պատերազմի սկսվելուց հետո Իտալիայի Թագավորությունը հանդես չի եկել Գերմանիայի և Ավստրո-Հունգարիայի կազմում։ Իտալիային հետաքրքրել էին Հարավային Տիրոլ և Իստրիա տարածքները, որոնք գտնվում էին Իտալիայի վաղեմու թշնահու՝ Ավտսրո-Հունգարիայի տիրապետության տակ։ Անտանտի երկրներն Իտալիայի խոստացել էին այդ հողերը, որի փոխարել Իտալիան պետք է պատերազմում մասնակցեր նրանց կողմից։ Իտալիան Անտանտի երկրների կողմն է անցել 1915 թվականին։ Պատերազմն իտալացիների համար դարձել էր շատ ծանր և արյունալի։ Անտանտի դաշնակիցների օգնությունը թույլ էր, իսկ նրանց իրական մասնակցությունը սկսվել էր միայն 1917 թվականին, իտալական ճակատի մեծ մասն այդ ժամանակ գտնվել էր երկրի հյուսիսի դժվար հասանելի Ալպերում։ Այնուամենայնիվ, 1919 թվականին պատերազմի ավարտից հետո Իտալիան ստացել է խոստացված Ավստրո-Հունգարիայի տարածքները, թեև ոչ բոլորը։
Արտաքին հղումներ
Կատեգորիա:Իտալիան Երկրորդ համաշխարհային պատերազմում Կատեգորիա:Իտալիայի ռազմական պատմություն Կատեգորիա:20-րդ դարն Իտալիայում Կատեգորիա:Երկրորդ համաշխարհային պատերազմի քաղաքականություն Կատեգորիա:Իտալիայի ռազմական պատմություն Երկրորդ համաշխարհային պատերազմի ընթացքում Կատեգորիա:1940-ականներն Իտալիայում Կատեգորիա:Իտալիայի ժամանակակից պատմություն
Դարա Աբդամաղա
Դարա Աբդամաղա, գետակ Արաքսի ավազանում, Կոտուր գետի ձախակողմյան վտակը, մայր գետին է միանում Կոտուր գյուղաքաղաքից մոտ 5 կմ հյուսիս֊արևելքում ։
Ծանոթագրություններ
Կատեգորիա:Արաքսի ավազանի գետեր
Երանոսի ջրանցք
Երանոսի ջրանցք, ջրանցք Հայաստանի Գեղարքունիքի մարզում, Երանոս գյուղի մոտ։ Երկարությունը 11 կմ է։ Ոռոգում է ավելի քան 550 հա հողատարածություն։ Ջրանցքի մասին հաղորդվում է «Սովետական Հայաստան» օրաթերթում ։
Ծանոթագրություններ
Կատեգորիա:Գեղարքունիքի մարզի ջրանցքներ
Արայիկ Գրիգորյան (ռազմական գործիչ)
Արայիկ Սերգեյի Գրիգորյան (հունիսի 24, 1970 թվական, Ստեփանակերտ - նոյեմբերի 5, 2020 թվական, Սղնախ, Ասկերանի շրջան), հայազգի պետական և ռազմական գործիչ, գեներալ-մայոր, Արցախի Հանրապետության Ազգային անվտանգության ծառայության տնօրենի առաջին տեղակալ, Արցախյան երկրորդ պատերազմի ազատամարտիկ, Արցախի հերոս։
Կրթություն
Միջնակարգ կրթությունը ստացել է Ստեփանակերտի Եղիշե Չարենցի անվան համար 7 միջնակարգ դպրոցում։
Աշխատանքային գործունեություն և զինվորական կոչումներ
կոչում ։
Մասնակցությունը հայ-ադրբեջանական պատերազմին
2020 թվականի սեպտեմբերի 27-ին Ադրբեջանի սանձազերծած պատերազմի ընթացքում տարբեր ուղղություններով մասնակցել է Մարտակերտի, Հադրութի, Շուշիի պաշտպանության համար մղվող մարտերին։ Զինծառայակիցները փաստում են, որ Արայիկ Գրիգորյանը չնայելով իր պաշտոնեական դիրքին, իր աշխատակիցների հետ զենքը ձեռքին համառ պայքար է մղել թշնամու դեմ ։ Զոհվել է 2020 թվականի նոյեմբերի 5-ին Ասկերանի շրջանի Սղնախ գյուղի պաշտպանության ժամանակ։ Գրիգորյանը գործուն մասնակցություն էր ունեցել նաև Ապրիլյան քառօրյա պատերազմին։
Հուղարկավորություն
Արայիկ Գրիգորյանի հուղարկավորությունը տեղի է ունեցել 2020 թվականի նոյեմբերի 7-ին, մայրաքաղաք Երևանում՝ Եռաբլուր զինվորական պանթեոնում։
Վարդ (քանդակ, Օսլո)
«Վարդ» քանդակ (Rose), քանդակ Նորվեգիայի մայրաքաղաք Օսլոյում ։
Օսլոն հայտնի է իր քանդակներով։ Այդպիսի քանդակներից է «Վարդը», որը իրենից ներկայացնում է գետնի միջից դուրս եկող ձեռք, որը ամուր բռնել է վարդ ։
Ծանոթագրություններ
Կատեգորիա:Օսլոյի քանդակներ
Քայլող վագր (քանդակ, Օսլո)
«Քայլող վագր» քանդակ (Vandre tiger), քանդակ Նորվեգիայի մայրաքաղաք Օսլոյում ։
«Քայլող վագր» քանդակը բավականին հայտնի է, քանի որ տեղադրված է մայրաքաղաքի կայարանում։ Պատրաստված է մետաղից։ Քանդակի չափսերը համապատասխանում են վագրի իրական չափերին։ Բոլոր մանրամասնությունները քանդակված են նրբորեն, որպեսզի հնարավորինս նմանվի իրական կենդանուն։
Կայարանը բացվել է 1987 թվականին և նույն տարում էլ տեղադրվել է քանդակը։ Հեղինակն է անհայտ նորվեգացի քանդակագործ ։
Ծանոթագրություններ
Կատեգորիա:Օսլոյի քանդակներ
Ուչաշոնա
Ուչաշոնա (უჩაშონა), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։
Աշխարհագրություն
Աշխարհագրորեն Ուչաշոնա գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 150 մետր բարձրության վրա։
Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Սաճուրղուլիոյի հեռավորությունը կազմում է 7 կմ։
Բնակչություն
Ըստ 2014 թվականի մարդահամարի տվյալների՝ Ուչաշոնայի բնակչությունը կազմում է 315 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։
Ծանոթագրություններ
Կատեգորիա:Զուգդիդի մունիցիպալիտետի բնակավայրեր Կատեգորիա:Վրաստանի գյուղեր
Էնկեր Գյոլի
Էնկեր Գյոլի, լճակ պատմական Փոքր Հայքում, Կեսարիայի շրջանում, Էֆքեր և Մանջուսուն գետերի մոտ, Կեսարիա քաղաքից 15 կմ հյուսիս֊արևելք։ Այստեղից կավե խողովակներով ոռոգման համար ջուր էր տարվում մոտակա գետերի դաշտերը ։
Ծանոթագրություններ
Կատեգորիա:Թուրքիայի լճեր
Mother Mother
Mother Mother, կանադական ռոք խումբ Կուադրա կղզուց (Բրիտանական Կոլումբիա), որը հիմա հանդես է գալիս Վանկուվերում։ Ստեղծվել է 2005 թվականին։ Խմբի ժանրը իր մեջ է ներառում ալտերնատիվ և ինդի ռոքի տարրեր, վոկալային երաժշտության գերակշռող տարրերով ։ Ներկա պահին խմբի կազմում են Ռայան Գալդեմոնդը (կիթառ, վոկալ), Մոլի Գալդեմոնդ (ստեղնաշարայիններ, վոկալ), Ջասմին Պարկին (ստեղնաշարայիններ, վոկալ), Ալի Սիադատ (հարվածայիններ) և Մայկ Յանգ (բաս կիթառ)։ 2016 թվականին Ջերեմի Փեյջը լքել է խումբը։
Սկզբնապես խումբը հանդես էր գալիս «Mother» անվան տակ և 2005 թվականին ինքնուրույն թողարկել է նույնանուդ դեբյուտային ալբոմ։ Շուտով նրանք փոխել են անվանումը «Mother Mother»–ի վրա և մի անգամ էլ թողարկել ալբոմը Last Gang Records լեյբլի վրա 2007 թվականին։ Ալբոմն, որը վերանվանվել է «Touch Up», ներառել է իր մեջ մի շարք նոր երգեր։
Իր երկրորդ ալբոմը՝ «O My Heart»–ը, խումբը թողարկել է 2008 թվականի սեպտեմբերի 16–ին։ Երրորդ սկավառակը՝ «Eureka»–ն, թողարկվել է 2011 թվականի մարտի 15–ին ։ Հաջորդ թողարկումը՝ «The Sticks» ալբոմի, կայացել է 2012 թվականի սեպտեմբերի 18–ին ։
Դրանից հետո, երբ «Vancouver Province» ամսագիրը ներառել է խումբը իր «Բրիտանական Կոլումբիայի թոփ–հինգ խումբ, որոնց արժե հետևել 2007 թվականին», Mother–ը սկսել են ստանալ իրենց դեբյուտային ալբոմի ճանաչումը ։
Արտաքին հղումներ
Կատեգորիա:2005 հիմնադրված երաժշտական խմբեր Կատեգորիա:Ռոք խմբեր Կատեգորիա:Կանադական երաժշտական խմբեր Կատեգորիա:Ալտերնատիվ ռոք խմբեր